OpenLLM-France/wikimedia huggingface dataset:
# Kostu finko

Enpresaren ekonomian, kostu finkoak enpresako ekoizpen-mailarekin edo negozio-bolumenarekin loturik ez dauden kostu totalen zatia dira. Adibidez, lantegiko alokairua kostu finkoa da, gehiago zein gutxiago ekoiztuta beti berdina ordaindu behar baita. Kostu finkoak ez direnak kostu aldakorrak dira. Epe luzera, ordea, kostu guztiak aldakorrak dira, enpresak bere jarduera jarraituz gero, kostu finkoak sortarazten dituzten elementuak berritzeko erabakia hartu beharko baita.
Kostu finkoen ekoizpenerako baldintzek prezioan, kostu aldakorraren zenbateko berdina edo handiagoko eragina dute. Hau horrela izanik, galerak dituen enpresari produzitzeak konpentsatuko dio baldin eta kostu finkoak kostu aldakorraren berdinak edo baxuagoak baldin badira. Analisi honek beraz, kostu finko, berreskuraezin edo kostu hondoratura garamatza, hau da, jadanik berreskuratu ezin daitekeen kostu bat izango da.

## Kanpo estekak

* Datuak: Q466764
# Kostroma

Kostroma (errusieraz: Кострома) Errusiako hiria eta ibai-portua da, Kostroma oblastaren hiriburua. Herrialdearen ipar-mendebaldean dago, Volgaren eta Kostroma ibaien bilgunean, Jaroslavletik 65 km ekialdera eta Moskutik 320 km ipar-ekialdera. 2010ean 268.742 biztanle zituen.

## Historia

Printzerri independente bateko hiriburua izan zen XIII. mendean. Han izendatu zuten Mikhail Fiodorovitx Romanov Errusiako tsar.

## Ondarea

Aipagarri dira, besteak beste, XIII. mendeko Ama Birjinaren Jasokunde katedrala, XVI. mendeko Ipatiev monasterioa eta XVII. mendeko Hirutasunaren katedrala.

## Ekonomia

Merkataritza eta industriagune garrantzitsua da: ehungintza, eraikuntza mekanikoak, janari-industria, kimika-industria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Kostroma Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q2592
* Multimedia: Kostroma / Q2592
# Kostu aldakor

Enpresaren ekonomian, kostu aldakorra enpresaren iharduera-maila edo ekoizpenarekin batera gehitzen den horri deritzo. Esaterako, lehengaien kontsumoa kostu aldakor bat izaten da, zenbat eta gehiago ekoiztu, orduan eta lehengai gehiago kontsumitzen baita.
Kostu totala kostu aldakorren eta kostu finkoen batura da. Adibidez, produktu bat ekoizteko, 1000 euroko makina bat erosi eta langile baten lanordu bat (30 euro) eta lehengai-unitate bat (10 euro) behar badira, 10 produkturen kostu totala 1000+10×(30+10)=1400 eurokoa izango da: kostu finkoa 1000 eurokoa da eta kostu aldakorra 10×(30+10)=400 eurokoa.
Kostu aldakorra ekoizpenarekin batera linealki gehitzen dela ezarri ohi da. Adibidez, ekoizpena 10, 20, 30 unitate, ... izanik, kostu aldakortzat jotzen diren den lehengaien kontsumoak 30, 60, 90 litro ... bilakaerari jarraitzen badio, produktu-unitate bakoitzak 3 litro behar dituela:
kostu aldakorra (litrotan) = 3 × ekoizpena (unitatetan)
Egoera batzuetan ordea (eredu mikroekonomiko zenbaitetan kasu) ekoizpenarekiko kostu aldakor ez-linealak ezartzen dira, errendimendu beherakorren legeari jarraiki. Halaber, teknologia aurrerapen batek ere kostu aldakorren hazkundearen moteltze bat eragin dezake, produktu-unitate bakoitza eraginkortasun handiagoz (lehengai-kontsumo txikiagoa eskatuz) ekoizten denean esaterako.

## Kanpo estekak

* Datuak: Q174915
# Kostu-mozkin analisi

Ekonomian, kostu-mozkin analisia errentagarritasun ekonomikoaz eta diru-sarrera eta irteerez gainera proiektu batek ekarriko dituen onurak eta kalteak aztertu eta ebaluatzen dituzten metodoen multzoa da. Inbertsio-proiektu publikoetan erabiltzen diren metodoak dira, horietan proiektuak gizarteari eta ingurumenari dakarzkion abantailak eta arazoak hartu behar baitira kontuan, baina inbertsio pribatuetarako ere erabiltzen dira, proiektuak eragingo dituen efektu ez ekonomikoak ebaluatzeko. Ekonomiatik, terminoa beste jakintza-arlo batzuetara eta hizkera arruntera ere zabaldu da, erabaki batek ekarriko dituen alde onak eta txarrak aztertu behar direnean.

## Kanpo estekak

* Datuak: Q942582
* Multimedia: Cost–benefit analysis / Q942582
# Kostrena

Kostrena Kroaziako udalerri bat da, Primorje-Gorski Kotar eskualdean. Azken zentsuaren arabera 4.398 biztanle zituen.

## Kanpo estekak

* Datuak: Q2296605
# Kostroma oblasta

Kostroma oblasta (errusieraz: Костромска́я о́бласть, translit.: Kostromskaia oblast) Errusiako subjektu federal bat da, oblast bat, Erdialdeko Barruti Federalean dagoena. Mendebaldeko Errusian dago, Volgaren arroaren erdialdeko zati bat hartuz. 60.100 km²ko eremua du eta 2010ean 667.562 biztanle zituen. Zentro administratiboa Kostroma hiria da.

## Erreferentziak

* ↑ Kostroma (oblast) Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q2596
* Multimedia: Kostroma Oblast / Q2596
# Kostrzyn udalerria

Kostrzyn ( (Audio·info)) Poloniako Polonia Handiko voivoderriko landa-hiri udalerri bat da, Poznań barrutian kokatuta. 154,81 km²ko azalera du eta 2017ko datuen arabera 17951 biztanle zituen.

## Kanpo estekak

* Datuak: Q556608
* Multimedia: Gmina Kostrzyn / Q556608
ieaPolonia Handiko voivoderriko udalerriak :
# Kostrzyn nad Odrą

Kostrzyn nad Odrą ( (Audio·info)) Poloniako Lubuszeko voivoderriko hiri-udalerri bat da, Gorzów barrutian kokatuta. 46,14 km²ko azalera du eta 2017ko datuen arabera 18055 biztanle zituen.

## Kanpo estekak

* Udalaren webgunea
* Datuak: Q156837
* Multimedia: Kostrzyn nad Odrą / Q156837
ieaLubuszeko voivoderriko udalerriak :
# Kostu

Kostua ondasun edo zerbitzu bat ekoiztean kontsumitzen diren faktoreen balio monetarioari esaten zaio. Ondasun baten ekoizpen prozesuak hainbat faktore produktiboen kontsumoa ekartzen du, kontsumo honi kostua esaten zaio. Honela sailkatzen dira:
* Kostu finkoak: kostu hauek ez dira enpresaren ekoizpenaren arabera aldatzen, hau da ekoizpena igotzen bada ez dira kostuak igotzen eta ekoizpena jaisten bada ere kostuak mantendu egiten dira.
* Kostu aldakorrak: kostu hauek ekoizpenaren arabera aldakorrak dira, hau da ekoizpenaren arabera kostuak igo edo jaitsi egiten dira.

## Kanpo estekak

* Datuak: Q240673
* Multimedia: Costs / Q240673
# Kyu

Kyu (japonieraz: 級, Kyū, kjuː ahoskatua) japoniar hitz bat da, arte martzialetan zein Japoniako beste edozein praktika tradizionaletan erabiltzen dena. Ikebanan, go jokoan edo tearen zeremonian, adibidez, hasi berri baten garapen maila ezberdinak adierazteko, dan maila lortu aurretik.
Dan mailetan ez bezala, sistema hau erabiltzen den aktibitate guztietan parekagarria dena, kyu mailak, oso aldagarriak dira aktibitate batetik bestera.
Kyu mailak, goitik behera ematen dira, lehenengo kyura heldu arte (shokyu), lehenengo dan mailara heldu aurretik dagoen azken maila, baina, maila kopurua, oso ezberdina da. Honela, go jokalariek 30 kyu maila pasa behar dituzten bitartean, arte martzialen praktikatzaileek, ohi, sei baino ez dituzte pasa behar.
Ia kasu guztietan, kyu maila batetik hurrengora igarotzea, irakaslearen erabakiaren araberakoa da, beste goragoko entitateak tartean sartu gabe, dan mailekin gertatzen den lez.
Budo tradizionalenek, kyu eta dan mailez gain, arduren hierarkizazio bat ere badute: Oku iri, moguroku, gogmoguroku... menkyo kaiden edo Maisu Handia izeneko mailara heldu arte. Baita irakaskuntzarena ere: hanchi, shihan, kyoshi, renshi etab... Edonola ere, guztiak kyu mailatik hasten dira.
Aikidoan, maisu batzuk, hakamaren lorpena, kyu zehatz batekin lotzen dute, orohar, 3., 2. eta 1go kyuarekin. Hala ere, ez dago idatziriko araurik horretarako, eta, beraz, hakama nori eman, maisuak bakarrik erabakitzen du.

## Kyū Shodokan Aikidoan

Shodokan Aikidoan, Kyu sistema ezberdina da, estetika aldetik, Aikikai Aikidoarekin alderatuz gero, ez baitago hakamarik erabiltzeko ohiturarik baizik eta ohiko dogi bat kolorezko gerrikoekin.
Hasi berriek, gerriko zuria eramaten dute, maila sistemarekin hasteko hainako maila hartzen duten arte, eta, honela, zortzigarren kyuan hasiz.
Mailak, beheren dagoenetik goren dagoeneraino, honako hauek dira:
* Hachikyū: Zortzigarren Kyu. Daraman gerrikoa zuria da
* Nanakyū: Zazpigarren Kyu. Daraman gerrikoa gorria da
* Rokkyū: Seigarren Kyu. Daraman gerrikoa gorria da
* Gokyū: Bosgarren Kyu. Daraman gerrikoa horia da
* Yonkyū: Laugarren Kyu. Daraman gerrikoa laranja da
* Sankyū: Hirugarren Kyu. Daraman gerrikoa berdea da
* Nikyū: Bigarren Kyu. Daraman gerrikoa urdina da
* Ikkyū: Lehen Kyu. Daraman gerrikoa marroia da.

## Kanpo estekak

* Datuak: Q1131276
# Kyushu

Kyushu (japonieraz: 九州, Kyūshū, "Bederatzi prefektura") Japoniako lau uharte nagusien artean hirugarren handiena (35.640 km²) eta bigarren pupulatuena da (14.779.000 bizt 2003an). Honshū eta Shikoku uharteen hego-mendebaldean dago. Okinawa uhartediarekin batera Kyushu eskualdea osatzen du.

## Izenak

Antzina, beste hainbat izen izan ditu: Kyūkoku (九国 "bederatzi herrialde"), Chinzei (鎮西 "mendebaldeko gune baketua") eta Tsukushi-no-shima (筑紫島 "tsukushi-ren uhartea). Oraingo izenaren esanahia antzinako Saikaidō eskualdeko bederatzi probintzietatik datorkio, prefekturak sortu baino lehen uhartea osatzen baitzuten: Chikuzen, Chikugo, Hizen, Higo, Buzen, Bungo, Hyūga, Osumi eta Satsuma.

## Banaketa administratiboa

Gaur egun eskualdea zortzi prefekturek osatzen dute.
| Prefetura | Populazioa | Azalera (km²) | Hiriburua | Populazioa |
| Iparraldeko Kyushu |
| Fukuoka | 5.088.483 | 4.971 | Fukuoka | 1.514.815 |
| Kumamoto | 1.812.255 | 7.404 | Kumamoto | 739.445 |
| Nagasaki | 1.407.904 | 4.105 | Nagasaki | 434.199 |
| Ōita | 1.177.900 | 6.339 | Ōita | 477.473 |
| Saga | 839.458 | 2.439 | Saga | 235.287 |
| Hegoaldeko Kyushu |
| Kagoshima | 1.703.406 | 9.132 | Kagoshima | 606.423 |
| Miyazaki | 1.128.412 | 7.736 | Miyazaki | 402.341 |
| Okinawa uhartedia |
| Okinawa | 1.416.587 | 2.271 | Naha | 320.109 |

## Ondasun nabarmenak
### Gizateriaren Ondareak

* Gusuku aztarnategiak eta Ryukyuko Erresumako antzeko eremuak.
* Yakushima.

### Gaztelu eta jauregiak

* Kumamotoko gaztelua.
* Kokura gaztelua.
* Fukuokako gaztelua.
* Shimabarako gaztelua.
* Hiradoko gaztelua.
* Sagako gaztelua.
* Karatsuko gaztelua.

### Tenplu eta santutegiak

* Kōra Taisha.
* Dazaifu Tenman-gū.
* Hakozaki santutegia.
* Urakami katedrala (Nagasaki).
* Sōfuku-ji (Nagasaki).
* Suwa santutegia (Nagasaki).
* Usa jingū santutegia.
* Usukiko harrizko Budak.
* Yūtoku Inari santutegia.
* Miyazakiko santutegia.
* Udo-jingū santutegia.

### Museoak

* Nagasakiko Bonba Atomikoaren Museoa.
* Nagasakiko Bonba Atomikoaren biktimentzako Bakezko Oroimenaren areto nazionala.
* Nagasakiko Bakearen Parkea.
* Yoshinogari arkeologia eremua.
* Okinawa Churaumi akuariuma.
* Kyushuko museo nazionala.

### Natura

* Saikai Parke Nazionala.
* Kirishima-Yaku Parke Nazionala.
* Iriomote-Ishigaki Parke Nazionala.
* Unzen-Amakusa Parke Nazionala.
* Aso mendiaren kraterra (Aso Kujū Parke Nazionala).
* Ōhori parkea (Fukuoka).
* Suizen-ji lorategiak (Kumamoto).
* Sakurajima mendia (Kagoshima).
* Amami uhartea.
* Kerama uhartedia.
* Hedo lurmuturra.

### Besterik

* Fukuokako dorrea.
* Kanmonkyo zubia (Kitakyūshū).
* Wakato zubia (Kitakyūshū).
* Yanagawako kanalak.
* Tsūjun akueduktua (Yamato).
* Hashima uhartea (Nagasaki).
* Beppuko onsenak.
* Sagako Nazioarteko Globo jaialdia.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Ikus, gainera

* Japoniako banaketa administratiboa

## Kanpo estekak

* Datuak: Q13987
* Multimedia: Kyushu / Q13987
# Kysucké Nové Mesto

Kysucké Nové Mesto Eslovakiako udalerri bat da, Kysucké Nové Mestoko barrutian kokatuta. 26,41 km²ko azalera du eta 15229 biztanle 2017ko datuen arabera.

## Historia

Idatzizko lehen aipamena 1254. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q516578
* Multimedia: Kysucké Nové Mesto / Q516578
# Kysucký Lieskovec

Kysucký Lieskovec Eslovakiako ipar-mendebaldeko udalerri bat da, Kysucké Nové Mestoko barrutian kokatua. 12,32 kilometro koadro ditu, eta 2017. urtean 2363 biztanle zituen.

## Historia

Idatzizko lehen aipamena 1438. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1184628
* Multimedia: Kysucký Lieskovec / Q1184628
# Kysta

Kysta Eslovakiako udalerri bat da, Trebišoveko barrutian kokatuta. 8,15 km²ko azalera du eta 385 biztanle 2017ko datuen arabera.

## Historia

Idatzizko lehen aipamena 1272. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1078686
* Multimedia: Kysta / Q1078686
# Kyotoko geltokia

Kyotoko geltokia (japonieraz: 京都駅, Kyōto-eki) Kyoto hiriko garraio gune garrantzitsuena da.
Geltokiko eraikina Japoniako tren geltoki handienetarakoa da, eta estilo futurista bat dauka 1997an amaitutako eraikinak: barruan hotelak, galeria komertzialak, jatetxeak, eta herri erakundeen bulegoak ditu. Trenbide lerroak abiatzen dira bertatik Tokyo, Osaka, Nara, Nagano eta Kanazawa hirietara, eta Kansaiko nazioarteko aireportuera. Shinkansen bala trenaren Tren geltoki inportante bat da baita ere, eta tren azkar hauek etengabe geratzen dira bertan.

## Kanpo estekak

* Datuak: Q801046
* Multimedia: Kyoto Station / Q801046
# Kyotoko Gorte Inperiala

Kyotoko Gorte Inperiala, Japoniako izenezko gobernua izan zen 794tik 1868 arte, Meiji aroaren hasieran, gortea Tokiora eramana eta Meiji berrezarkuntzan barneratua izan zenean.
Minamoto no Yoritomok, 1185ean, shogunerria sortu zuenean, benetako boterea shogunen esku egon zen, Japoniako Enperadoreekin ikamikak zituztenak eta 1868 arte iraungo zuena. Horren aurretik, botere politikoa aristokratena zen, kultua eta txinatar eragin handikoa, errege familiako kideren baten edo beste baten alde egiten zuena, eta, garairen batzuetan, Japonia benetan gobernatzen zutenak zirenak.

## Ikus, gainera

* Kyōto Gosho
* Bost Erregeordeen Etxeak
# Kyotaro Yamakoshi

Kyotaro Yamakoshi (japonieraz: 山越 享太郎, 1991ko martxoaren 18a - ) Japoniako futbolaria da.
Hainbat futbol taldetan jokatu du, esaterako Kawasaki Frontale eta Tochigi SC.

## Kanpo estekak

* (Japonieraz) J.League Data Site
* Datuak: Q6452093
# Kyotoko Museo Nazionala

Kyotoko Museo Nazionala (japonieraz: 京都国立博物館, Kyōto Kokuritsu Hakubutsukan) Kyotoko museorik garrantzitsuena da eta Japoniako arte museo handienetakoa.

## Historia

1889an museoa egitea erabaki eta 1897an ireki zituen ateak. 1924ean Kyoto hiriak hartu zuen museoaren jabetza. Hainbat izen izan ditu, gaur egungoa 1952an hartu zuen.

## Egitura

Hainbat eraikin ditu, ikusgarriena Erakusketa Berezien Aretoa, 1895ean Katayama Tōkumak diseinaturikoa. 1966an Bildumen Aretoa ireki zuen. Bi eraikin hauek eta Sarrerako ate nagusia Japoniako Altxor Garrantzitsu izendatuak daude.

## Bildumak

Museo honek tenplo eta santutegietako artelanak jasotzea du helburu. Guztira 12.000 objetu ditu eta hauetaitik 6.000 daude ikusgai. Hauetaz gain 200.000 argazki artxibo ere baditu. Hiru zatitan banatzen da museoa:
* Artelanak: eskulturak, margolanak eta kaligrafia.
* Artisautza: ontziak, zeramika, lakatuak eta metalgintza.
* Arkeologia: interes historiko eta arkeologikoa duten objetuak.

## Iruditegia

* Kyotoko Museo Nazionala.
* Rodinen pentsalaria.
* Museoaren fatxada.
* Kishi Ganku-ren (1756-1839) margolana.
* XII mendeko kaligrafia.

## Kanpo estekak

* (Japonieraz)(Gaztelaniaz)(Ingelesez) Kyotoko Museo Nazionaleko webgunea
* Datuak: Q147286
* Multimedia: Kyoto National Museum / Q147286
# Kyotoko Unibertsitatea

Kyotoko Unibertsitatea (japonieraz: 京都大学, Kyōto Daigaku, era laburtuan: 京大 Kyōdai) , Japoniako bigarren unibertsitate zaharrena da, Kyoton dagoena. 1897an sortu zuten. 2021eko Shanghaiko Rankingean 37. posizioan zegoen.
Nobel saridunak izan dira irakasle hauek: Hideki Yukawa, Sin-Itiro Tomonaga, Kenichi Fukui, Susumu Tonegawa eta Ryōji Noyori.

## Pertsona nabarmenak

* Chieko Asakawa
* Nagisa Oshima
* Kisho Kurokawa
* Shigefumi Mori
* Yoshio Masui
* Yasushi Inoue
* 1619 Ueta
* Heisuke Hironaka
* Sachi Kagawa
* Hiroshi Kanazawa
* Leo Esaki
* Makoto Kobayashi
* Toshihide Maskawa
* Zhou Youguang
* Fumimaro Konoe
* Tasuko Honjo
* Lee Teng-hui
* Isamu Akasaki

## Erreferentziak

* ↑ 2021 Academic Ranking of World Universities. .

## Kanpo estekak

* Kyotoko Unibertsitatea - Webgune ofiziala
* Datuak: Q336264
* Multimedia: Kyoto University / Q336264
# Kyotoko dorrea

Kyotoko Dorrea (japonieraz: 京都タワー, Kyōto-tawā) Kyotoko Shimogyō-ku auzoan dagoen dorre bat da. Aurrean Kyotoko Geltokia dauka.
Dorrearen egitura azpian daukan eraikinaren teilatuan hasten da. Altzairuko orratzak 131 metrotako garaiera du. 100 metrotako altueran obserbazio gela bat dauka, 500 pertsona sartzen direna, eta bertatik Higashiyama eta Arashiyama mendiak ikusten dira, egun argietan Osaka ere ikus daitezke.
Azpian Kyoto Tower Hotela dago, hiru izarretakoa. 9 solairu ditu eraikinak eta bosgarren solairutik gora da hotela.

## Kanpo estekak

* (Japonieraz) Webgune ofiziala
* Datuak: Q1201304
* Multimedia: Kyoto Tower / Q1201304
# LGBT Harrotasunaren Nazioarteko Eguna Euskal Herrian

LGBT Harrotasunaren Nazioarteko Eguna askotan ospatu da Euskal Herrian 1978tik, 1977an manifestazioak egon baziren ere.

## Historia

1977ko azaroaren 25ean izan zen LGBT kolektiboak Euskal Herri mailan antolatu zuen lehenengo manifestazioa. Arriskutasun eta Birgizarteratze Legearen kontra egin zuten, homosexualitatea zigortzen baitzuen. 4000 lagun inguru bildu ziren, eta poliziak manifestazioa sakabanatu zuen. Azaroan izan zen arren, LGBT kolektiboko kideek Euskal Herriko lehenengo harrotasun egun bezala aitortzen dute.
1978ko ekainaren 24an Euskal Herriko Gay Harrotasuneko lehen manifestazio ofiziala izan zen. EHGAMek (Euskal Herriko Gay Askapen Mugimenduak) antolatu zuen Bilbon. Herrialde anglosaxoietan bezala, 28tik hurbilen zegoen asteburuan egin zuten. 1979an 22an eta 23an egin zituzten ospakizunak, ostiralean agerraldia eta larunbatean jaia.
Donostia izan zen, Bilboren ostean, Harrotasuna ospatu zuen lehenengo hiri euskalduna, 1979ko ekainaren 12an. Tuterak ere ospatu zuen urte hartako ekainean. Gasteizek eta Iruñeak 1980ko hamarkadan ospatu zuten lehenengoz. 1982ko ekainaren 25an, Iruñeko LGTB Harrotasunaren Nazioarteko Eguneko lehen manifestazioa egin zuten. Sekulako arrabotsa sortu zuen, 600 lagun batu ziren.
Gaur egun, hegoaldeko lau hiriburuetan egiten da manifestazio bana, 28an. Biarritzen, berriz, bi aste lehenago egiten da, beti larunbatean. Beste herri edo hiri txikietan ere egiten dira manifestaldi eta aldarrikapenak, urtearen arabera. Gaur egun LGBT mugimenduaren aldeko talde askoren artean antolatzen dira martxak.
2015 urtetik aurrera, Bilbon Pride-a antolatzen da 28aren astean edo aurrekoan, Bilboko Udalaren eta Bizkaiko Diputazioaren diru-laguntzarekin. Ekitaldi horiek ikuspegi turistiko eta komertziala dute eta, beraz, alde aldarrikatzailea ezkutuan gelditzen da.

## Europride

2019ko irailean, EPOA (European Pride Organisers Association) izeneko erakunde pribatuak nazioarteko bilera egin zuen Bilbon, EuroPride-a. Kolektibo batzuek, esaterako Harro! izenekoak, bilera horren aurrean oso kritiko agertu ziren.

## Erreferentziak

* ↑ k (Gaztelaniaz) «EHGAM, MOVIMIENTO DE LIBERACIÓN GAY-LES DE EUSKAL-HERRIA» Foro Derechos Humanos 2014-03-17 (Noiz kontsultatua: 2019-03-01).
* ↑ YA TENEMOS CINCO AÑOS - Historia labur bat. , 5 or..
* ↑ https://www.argia.eus/efemerideen-kanala/iruneko-lgtb-harrotasunaren-nazioarteko-eguneko-lehen-manifestazioa-egin-zuten
* ↑ «Sopelako Udala - Ekainak 28, Nazioarteko Sexu Askapenerako Eguna» www.sopelaudala.org (Noiz kontsultatua: 2019-03-01).
* ↑ https://www.eldiario.es/euskadi/europride-evento-comunidad-lgtbi-bilbao_1_1357655.html

## Ikus, gainera

* Homosexualitate
* LGBT askapen mugimendua
* Transexualitate
* Bisexualitate

## Kanpo estekak

* Datuak: Q65216481
# LGBT pertsonen migrazio

LGBTIQ migrazioa, queer migrazioa edo sexilioa lesbiana, homosexual, bisexual, transexual, intersexual edo queer migrazio-mugimendua da, bereizkeriatik, jazarpen homofobikotik, transfobikotik eta bifobikotik ihesi doazenak, gorroto-delituen biktima izateagatik edo, nagusiki, giza talde kontsezioengatik merezi duten tratu txarren biktima izateagatik.

## Arrazoi komunak

Hainbat arrazoi daude LGBT pertsonek bizi diren eremutik alde egiteko. Hauek dira ohikoenak:
* Homosexualitatea legez kanpokoa den herrialde batzuetan, kartzela- edo heriotza-zigorretara kondenatuak daudenetan, laguntza humanitarioa eskaini dezakete harrera-estatuek.
* Herrialde horietan, homosexualitatea legezkoa izan arren, ez dago baldintza hoberik beren bizitzak behar duten askatasunarekin proiektatuta gauzatzeko, edo ez dago haien eskubideetan egoki babesten dituen legerik (bereizkeriaren aurkako legeak, berdintasunezko ezkontzak, batasun zibila, guraso bakarreko adopzioa, etab.), eta hala egiten duten herrialdeetara migratzen dute.
* Oraindik independizatu gabe dauden gazteak, armairutik ateratzean (nahita edo nahi gabe) etxetik bota eta bizitzeko leku bat bilatzera behartuta daudenak.
* Landa eremuetan eta herri txikietan pertsonek landa exodoa egin dezakete hiri handiagotara joanaz, horrela anonimotasun eta tolerantzia handiagoa lortzeko. Pertsona horiek ere diskriminazioa jasan dezakete landa-inguruneko pertsonen aurka.
* Era berean, ikerketek frogatu dute homosexualek, joerazko herrialde batean, metropoli-eremu jendetsuenetan kontzentratuz migratzen dutela. Izan ere, LGBT kultura urbanoa agertzen da, eta, horren ondorioz, gehiago barneratzen dira, eta aniztasun sexuala onartzen da.

## Erreferentziak

* ↑ «Berria Estilo Liburua - Sexilioa» www.berria.eus (Noiz kontsultatua: 2023-02-23).
* ↑ Emigración y preferencia sexual. Mequieroir.com.
* ↑ Stonewall UK. «Immigration & Asylum» Research and Policy (Stonewall.org.uk).
* ↑ Maldonado, Yaqueline. (15 de agosto de 2009). La Comunidad gay latinoamericana en España: Una migración en busca de libertad. Cadena Ser.
* ↑ «“Sexilioa” herri txikietan» EITB 2022-06-26 (Noiz kontsultatua: 2023-02-23).
* ↑ Annes, Alexis; Redlin, Meredith. (2012). «Coming out and Coming Back: Rural Gay Migration and the City» Journal of Rural Studies 28 (1): 56-68. ISSN 0743-0167..

## Ikus, gainera

* LGBT askapen mugimendua

## Kanpo estekak

* Datuak: Q17010007